Vízilabda Eb: legyőztük Hollandiát is - galéria | Sport - labdarúgás, kézilabda, kosárlabda | Győr-Moson-Sopron - kisalfold.hu
Sport - labdarúgás, kézilabda, kosárlabda > Vízilabda Eb: legyőztük Hollandiát is - galéria Vízilabda Eb: legyőztük Hollandiát is - galéria
mti	2012.01.17. 20:15
A világbajnok olaszok legyőzése után a házigazda hollandok ellen is nyert, mégpedig 19-6-ra a magyar férfi vízilabda-válogatott az eindhoveni Európa-bajnokság B csoportjában.	A magyar férficsapat az olaszok elleni négygólos sikert követően 13 gólos vereséget mért a házigazda hollandok legjobbjaira kedden, az eindhoveni vízilabda Európa-bajnokság második napján. Eredmény, A csoport: Magyarország-Hollandia 19-6 (2-2, 4-1, 5-2, 8-1) a magyar góldobók: Kiss G. 5, Hárai 3, Kásás, Hosnyánszky, Biros, Katonás, Szivós 2-2, Varga Dénes 1 Vízilabda Európa-bajnokság: Magyarország-Hollandia 19-6Álmos kezdést, helyzet nélkül lepergett három percet követően Kásás Tamás villant először: lövése a felső léc alsó lapjáról vágódott a hálóba (1-0). Váratlan egyenlítés után Hosnyánszky Norbert szinte ugyanonnan bombázott a holland kapuba, büntetőből azonban jött az újabb jó válasz (2-2). Az első negyed bágyadtsága nem akart tovaillanni a második nyolc percben sem, bár Hárai Balázs hatásos centerezése (3-2) akár fel is pörgethette volna a csapatot. Három perc volt hátra a nagyszünetig, amikor újfent a háromszoros olimpiai bajnok Kásás mutatta meg, hogy kell látványosan és jól is lőni: elhajlásos löketével szemben nem volt ellenszere a hazai kapusnak (4-2). Ahogy Hárai csavarjával sem tudott mit kezdeni a holland hálóőr (5-2). A játékrészt két ötméteres zárta le: a magyarokét Varga Dénes értékesítette pontos pattintással (6-3). A folytatásban Szivós Márton alkalmi centerként jeleskedett, a rá kijátszott figurát tökéletesen fejezte be. Kevéssel utána a három ötkarikás aranyéremmel bíró Kiss Gergely balkezes bombája ért célt (8-3). Született egy holland találat is, majd Kiss  Kásás parádés passzából  pazar gólt szerzett (9-4). Hosnyánszky szokásos védhetetlen lökete jelentette a 10-4-et, de a negyed hajrájában volt minek örülniük a hazai nézőknek is (10-5). Lelkesedésüket azonban gyorsan lelohasztotta Kiss, aki harmadjára a bal felső sarkot "pécézte ki" magának (11-5). A befejező játékrészt Kiss nagy gólja vezette be (12-5), aztán Hárai szép megoldással juttatta kapuba saját maga harmadik, s a magyar csapat tizenharmadik gólját (13-6). A háromszoros olimpiai bajnok Biros Péter ötméteresből első eindhoveni gólját szerezte, utána pedig Katonás Gergő centerpozícióból volt kétszer is eredményes (16-6). A hajrában megúszás után Biros, majd Szivós duplázott, Kiss pedig jelesre vizsgázva ötödször is betalált a hazaiak hálójába (19-6). A vártnál nehezebben lendült játékba a magyar válogatott a korántsem a világ élvonalába tartozó hollandok ellen, a második félidőben azonban többen is megrázták magukat, és ez bőven elegendő volt a kiütés értékű győzelemhez. A Kemény-legénység legközelebb csütörtökön száll medencébe Eindhovenben, amikor is  13 órától  Macedónia csapatával találkozik. Szerdán a magyar női válogatott is elkezdi Eb-szereplését: Merész András alakulata 16 órától Nagy-Britannia legjobbjaival mérkőzik. korábban: férfiak, 2. forduló: A csoport: Görögország-Macedónia 10-6 (2-0, 3-1, 1-1, 4-4) később: Törökország-Olaszország 20:30 ó B csoport: Spanyolország-Románia 12-10 (4-4, 3-3, 3-2, 2-1) Szerbia-Németország 13-12 (2-3, 5-2, 4-4, 2-3) Horvátország-Montenegró 10-8 (3-2, 2-3, 3-3, 2-0) A csoport állása: 1. Horvátország 6 pont (20-15), 2. Szerbia 6 (21-17), 3. Montenegró 3 (21-17), 4. Spanyolország 3 (17-18), 5. Románia 0 (17-22), 6. Németország 0 (19-26) A csoportgyőztesek egyből az elődöntőbe jutnak, a második és a harmadik helyezettek a negyeddöntőben folytatják. Kapcsolódó cikkek:Vízilabda Eb: a világbajnok olaszok legyőzésével kezdtünkA Szőnyi úton verte a Miskolc a BVSC-tMärcz Tamás keretet és stábot hirdetettMärcz Tamás lesz a férfi vízilabda-válogatott szövetségi kapitányaVízilabda - Győri siker a megyei rangadón
OlvasottTomori nem kell Győrben, megint visszatér a Fradiba?Fussunk össze egy kávéra a Bedő Pékségben!Kocsmai verekedésből lett életveszélyes sérülésA Volkswagen felfuttatja az Audi gyártását Kínában19 éves magyar fiatal zuhant a mélybe síelés közbenA hatos lottó nyerőszámai és nyereményei
Sport - labdarúgás, kézilabda, kosárlabda > Vízilabda Eb: legyőztük Hollandiát is - galéria Önnek ajánljukBunyó a gimiben - BoxingONE elődöntő GyőrbenGyőr ad otthont a BoxingONE Championship – közép európai amatőr ökölvívó csapatbajnokság második elődöntőjének pénteken. Tovább olvasomBetöltés